
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 20 iunie 2002
Nr.29/311

RAPORT

asupra proiectului de Lege privind înfiinţarea Institutului Teologic Romano-Catolic din Bucureşti

În conformitate cu prevederile art.56 (1) din Legea învăţământului, nr.84/1995, republicată, şi cu prevederile art.1 din Legea nr.88/1993, republicată, privind acreditarea instituţiilor de învăţământ superior şi recunoaşterea diplomelor, instituţiile de învăţământ superior se înfiinţează prin lege.
Proiectul de lege menţionat a fost înaintat Comisiei prin adresa nr.264 din 5 iunie 2000 - Cabinet Secretar General - în vederea examinării şi întocmirii raportului. Proiectul de lege a fost avizat de Comisia pentru buget, finanţe şi bănci şi de Comisia juridică, de disciplină şi imunităţi. De asemenea, proiectul de lege a fost avizat şi de Consiliul Legislativ. 

În raport de obiectul şi conţinutul său, proiectul de lege face parte din categoria legilor ordinare, potrivit prevederilor art.72 din Constituţie.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor: Ioan Ianoş, director general, Ministerul Educaţiei şi Cercetării, Ioan Mihăilescu, preşedinte CNEAA, şi Paul Sterian, secretar C.N.E.A.A.

La lucrările Comisiei au fost prezenţi 22 deputaţi din totalul de 25 membri ai Comisiei. 

Raportul Comisiei a fost adoptat cu unanimitate de voturi.

Proiectul de lege a fost adoptat de Senat în şedinţa din data de 23 mai 2000.
În urma examinării proiectului de Lege privind înfiinţarea Institutului Teologic Romano-Catolic din Bucureşti, în şedinţa din 19 iunie 2002, propunem ca acesta să fie supus spre dezbatere şi adoptare cu următoarele amendamente:

	Nr.crt
	Text iniţial

( adoptat de Senat)
	Text adoptat de Comisie
	Motivare

	1
	Titlul legii: Lege privind înfiinţarea Institutului Teologic Romano-Catolic din Bucureşti.
	Text fără modificări
	

	2
	Art. 1 - Se înfiinţează Institutului Teologic Romano-Catolic din Bucureşti, ca instituţie de învăţământ superior, persoană juridică de drept privat, parte a sistemului naţional de învăţământ, cu sediul în municipiul Bucureşti, str.General Berthelot nr.19, sector 1.
	Art. 1 - Se înfiinţează Institutul Teologic Romano-Catolic din Bucureşti, ca instituţie de învăţământ superior, persoană juridică de drept privat şi de utilitate publică,  parte a sistemului naţional de învăţământ, cu sediul în municipiul Bucureşti, str.General Berthelot nr.19, sector 1.
	

	3
	Art.2 - Institutul se înfiinţează cu Facultatea de Teologie Romano-Catolică  şi următoarele specializări acreditate:

a) specializarea: teologie romano-catolică didactică, cu predare în limba română;
b) specializarea: teologie romano-catolică - litere (limba şi literatura română sau o limbă şi literatură străină - latină, engleză), cu predare în limba română.
	Art.2 - Institutul se înfiinţează cu Facultatea de Teologie Romano-Catolică  şi următoarele specializări acreditate:

a) specializarea: teologie romano-catolică didactică, cu predare în limba română;
b) specializarea: teologie romano-catolică didactică - Limba şi literatura română sau O limbă şi literatură străină  (engleză, latină), cu predare în limba română.
	

	4.
	Art.3 - După intrarea în vigoare a prezentei legi, specializările, facultăţile şi colegiile, altele decât cele menţionate la art. 2 din cadrul universităţii, vor fi acreditate prin hotărâre de Guvern, urmând procedurile stabilite de Legea nr.88/1993.
	Art.3 - După intrarea în vigoare a prezentei legi, în structura universităţii intră şi facultăţile, colegiile şi specializările, altele decât cele menţionate la art. 2, acreditate sau autorizate provizoriu prin hotărâre de Guvern, conform legii.
	Conform Legii învăţământului nr.84/1995, republicată, şi respectiv, a Legii nr.88/1993, republicată.

	5.
	Art.4 - Universitatea înfiinţată prin prezenta lege trebuie să îndeplinească standardele stabilite de legislaţia învăţământului, precum şi alte reglementări în vigoare.
	Se elimină
	Conţinutul  semantic este inclus în art.1 al prezentei legi.

	6.
	---------------------------
	Comisia propune să se introducă următorul text ca art.4:

Art.4 - Personalul didactic şi nedidactic din instituţia care a fost autorizată să funcţioneze provizoriu, se preia prin transfer în interesul serviciului la instituţia nou înfiinţată, începând cu data intrării în vigoare a prezentei legi.
	Astfel, personalul didactic şi nedidactic poate beneficia de prevederile Codului Muncii.

	7.
	Art.5 (1)  Universitatea trebuie să dispună de patrimoniu propriu cel puţin la nivelul celui avut la data propunerii de acreditare de către Consiliul Naţional de Evaluare Academică şi Acreditare.

          (2) Patrimoniul Universităţii va rămâne şi va fi utilizat numai în cadrul sistemului naţional de învătământ, inclusiv în cazul întreruperii sau încetării activităţii.

 (3)  În termen de 90 de zile de la publicarea prezentei legi în Monitorul Oficial al României, Fundaţia este obligată să transfere Universităţii întregul patrimoniu folosit în procesul de învăţământ în momentul propunerii pentru acreditare. În cazul nerespectării acestei prevederi, Consiliul Naţional de Evaluare Academică şi Acreditare va propune încetarea  activităţii de învăţământ şi desfiinţarea prin lege a Universităţii.


	Art.5 (1) Institutul înfiinţat, dispune de patrimoniu propriu, înscris în anexă, care face parte integrantă din prezenta lege.

(2) Patrimoniul prevăzut în anexă este proprietatea institutului prin efectul legii.

Art.6 (1) Patrimoniul institutului va rămâne şi va fi utilizat numai în cadrul sistemului naţional de învăţământ. În cazul nerespectării acestei prevederi, Ministerul Educaţiei şi Cercetării va propune încetarea activităţii de învăţământ si desfiinţarea prin lege a institutului.

(2) În cazul întreruperii sau încetării activităţii, patrimoniul Institutului Teologic Romano-Catolic revine la Arhiepiscopia Romano-Catolică din Bucureşti.

Se elimină.


	Punerea în acord a textului cu prevederile Legii nr.88/1993, republicată.

Pentru respectarea prevederilor art.29 din Constituţia României.

	8.
	Art.6 - Cheltuielile privind funcţionarea Universităţii se suportă din veniturile proprii dobândite în condiţiile legii, precum şi din alte surse legale.


	Art.6  devine Art.7 - Text fără modificări
	

	9.
	------------------
	Art.8 - Pentru a se asigura respectarea standardelor legale de calitate specifice învăţământului superior, instituţia prevăzută la art.1 este special monitorizată pe o perioadă de trei ani, conform unei metodologii elaborată de Ministerul Educaţiei şi Cercetării, care se aprobă prin ordin al ministrului şi se publică în Monitorul Oficial al României, partea I, în termen de 30 de zile de la intrarea în vigoare a prezentei legi.
	Pentru controlul menţinerii standardelor şi criteriilor care au stat la baza acreditării.

